ΣΥΜΦΩΝΙΑ περί του χρηματοδοτικού πρωτοκόλλου που προσαρτάται στη συμφωνία συνδέσεως μεταξύ της Ευρωπαϊκής Οικονομικής Κοινότητος και της Τουρκίας

(64/739/ΕΟΚ)

ΟΙ ΑΝΤΙΠΡΟΣΩΠΟΙ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ ΤΗΣ ΕΥΡΩΠΑΪΚΗΣ ΟΙΚΟΝΟΜΙΚΗΣ ΚΟΙΝΟΤΗΤΟΣ, ΣΥΝΕΛΘΟΝΤΕΣ ΣΤΟ ΠΛΑΙΣΙΟ ΤΟΥ ΣΥΜΒΟΥΛΙΟΥ,

Έχοντας υπόψη:

το χρηματοδοτικό πρωτόκολλο που προσαρτάται στη συμφωνία συνδέσεως μεταξύ της Ευρωπαϊκής Οικονομικής Κοινότητος και της Τουρκίας, και ιδίως το άρθρο 2,

Εκτιμώντας:

ότι είναι αναγκαίο να καθορισθούν οι λεπτομέρειες της χρηματοδοτήσεως των χορηγουμένων δανείων που προβλέπονται στο εν λόγω χρημοτοδοτικό πρωτόκολλο

ότι συντρέχει λόγος να καθορισθεί η διαδικασία εγκρίσεως των αιτήσεων χρηματοδοτήσεως

ότι είναι αναγκαίο να καθορισθούν οι τρόποι σύμφωνα με τους οποίους θα εξασφαλισθεί η διαχείριση αυτών των δανείων,

ΣΥΝΕΦΩΝΗΣΑΝ ΕΠΙ ΤΩΝ ΑΚΟΛΟΥΘΩΝ ΔΙΑΤΑΞΕΩΝ:

ρθρο 1

Τα δάνεια που προβλέπονται στό χρηματοδοτικό πρωτόκολλο χορηγούνται από την Ευρωπαϊκή Τράπεζα Επενδύσεων που ενεργεί δυνάμει εντολής των κρατών μελών.

ρθρο 2

Οι πράξεις που υπάγονται στήν εντολή πραγματοποιούνται από την Τράπεζα για λογαριασμό και με κίνδυνο των κρατών μελών, οποιαδήποτε και αν είναι η προέλευση των χρησιμοποιουμένων πόρων. Ο κίνδυνος ως προς κάθε δάνειο κατανέμεται μεταξύ των Κρατών μελών ανάλογα προς τα αντίστοιχα μερίδιά τους που καθορίζονται στο άρθρο 4.

ρθρο 3

Η χρηματοδότηση των δανείων που προβλέπονται στη συμφωνία αυτή εξασφαλίζεται:

α) Είτε με κεφάλαια που έχουν τεθεί άμεσα ή έμμεσα στη διάθεση της Τράπεζας από τα κράτη μέλη, ιδίως κατά τη διάρκεια αρχικής περιόδου δύο ετών

β) Είτε με πόρους που η Τράπεζα δύναται να συγκεντρώσει με:

1. Τη μερική ή ολική διάθεση των δανείων

2. Με άμεσα δάνεια που συνάπτονται με δημοσίους ή παραδημοσίους επενδυτές.

ρθρο 4

Το ύψος των 175 εκατομμυρίων λογιστικών μονάδων που προβλέπεται στο άρθρο 2 του χρηματοδοτικού πρωτοκόλλου, κατανέμεται μεταξύ των Κρατών μελών με τον ακόλουθο τρόπο:

Βέλγιο // 13 εκατομμύρια λογιστικές μονάδες,

Ομοσπονδιακή δημοκρατία της Γερμανίας // 58,5 εκατομμύρια λογιστικές μονάδες,

Γαλλία // 58,5 εκατομμύρια λογιστικές μονάδες,

Ιταλία // 32 εκατομμύρια λογιστικές μονάδες,

Λουξεμβούργο // 0,3 εκατομμύρια λογιστικές μονάδες,

Κάτω Χώρες // 12,7 εκατομμύρια λογιστικές μονάδες.

Κάθε κράτος μέλος έχει την υποχρέωση να θέσει στη διάθεση της Τράπεζας, υπό τους όρους που αναφέρονται στο άρθρο 5, τους αναγκαίους πόρους για τη χορήγηση δανείων μέχρι του ποσού του μεριδίου αυτού του κράτους μέλους.

ρθρο 5

Στο μέτρο που ένα κράτος μέλος παρέχει στην Τράπεζα το μερίδιό του σε λογιστικές μονάδες από τα ποσά που είναι αναγκαία για τη χρημοτοδότηση των χορηγουμένων δανείων, μέχρι της εξοφλήσεως αυτών των τελευταίων, δεν είναι δυνατό να κληθεί να προβεί σε συμπληρωματικές συνεισφορές ούτε να αναλάβει άλλα βάρη ή άλλους κινδύνους.

Στο μέτρο που ένα κράτος μέλος δεν παρέχει στην Τράπεζα το ποσά που είναι αναγκαία για τη χρηματοδότηση των χορηγουμένων δανείων, μέχρι της εξοφλήσεως αυτών των τελευταίων, υποχρεούται να αναλάβει τις επιβαρύνσεις τις σχετικές με την προμήθεια των πόρων, που αντιστοιχούν στο μερίδιό του σε λογιστικές μονάδες. Η υποχρέωση αυτή δύναται να λάβει ιδίως τις ακόλουθες μορφές:

α) θέση στη διάθεση της Τραπέζης των ποσών που είναι αναγκαία για την χρημοτοδότηση των χορηγουμένων δανείων, έως ότου η Τράπεζα αποκτήσει τους πόρους κατά τους τρόπους που αναφέρονται στο άρθρο 3 περίπτωση β)

β) θέση στη διάθεση της Τραπέζης υπό την ιδιότητα του ενδιάμεσου, των αναγκαίων ποσών για την εξασφάλιση της επιστροφής των πόρων που έχουν αποκτηθεί με τους τρόπους που αναφέρονται στο άρθρο 3 περίπτωση β), όταν η επιστροφή αυτή πρέπει να επέλθει πριν από την εξόφληση των χορηγουμένων δανείων

γ) χορήγηση των αναγκαίων εγγυήσεων προκειμένου να αποκτήσει η Τράπεζα πόρους από τρίτους

δ) συμψηφισμό των διαφορών μεταξύ του κόστους των χρησιμοποιουμένων απο την Τράπεζα κεφαλαίων και του προϊόντος των τόκων των χορηγουμένων δανείων.

Το ύψος και οι όροι των πράξεων που προβλέπονται στο άρθρο 3 περίπτωση β) πρέπει να λάβουν την προηγούμενη έγκριση του Κράτους μέλους, επί της αναλογούσης μερίδος του οποίου θα καταλογισθούν τέτοιες πράξεις.

ρθρο 6

Το ύψος των ποσών που θα είναι διαθέσιμα κάθε έτος δυνάμει των χορηγουμένων δανείων δεν δύναται καταρχήν να υπερβεί τα 35 εκατομμύρια λογιστικές μονάδες.

Τα ποσά που δεν διατίθενται για ένα έτος, προστίθενται στα ποσά που είναι διαθέσιμα για το επόμενο έτος.Ανάλογα με τη χορήγηση των δανείων η Τράπεζα γνωστοποιεί στα Κράτη μέλη τον προβλεπόμενο ρυθμό των καταβολών που θα πραγματοποιηθούν υπέρ των δανειζομένων.

Οι προβλέψεις αυτές αποτελούν το αντικείμενο εξαμηνιαίας ανακεφαλαιώσεως την 30ή Ιουνίου και την 31η Δεκεμβρίου κάθε έτους.

ρθρο 7

Τα ποσά που παρέχονται από κάθε κράτος μέλος ή που συγκεντρώνονται για λογαριασμό του καταλογίζονται στο μερίδιο αυτού του κράτους μέλους βάσει των ισοτιμιών σε σχέση με τη λογιστική μονάδα που ισχύει την ημέρα που αποσύρονται τα κεφάλαια ενόψει της καταβολής στους δανειζομένους.

Οι κινήσεις κεφαλαίων μεταξύ της Τράπεζας και των κρατών μελών πραγματοποιούνται κατ’εκλογή αυτών των τελευταίων, είτε δι’αναλήψεως από την υπηρεσία δημοσίου θησαυρού των κρατών μελών, είτε μέσω λογαριασμών που ανοίγει κάθε Κράτος μέλος στην υπηρεσία δημοσίου θησαυρού του ή των οργανισμών που υποδεικνύει.

Τα κεφάλαια αποσύρονται από την Τράπεζα κατά το μέτρο που πραγματικά χρησιμοποιούνται.

ρθρο 8

Τα ποσά των ανοιχθεισών πιστώσεων που αντιστοιχούν σε κάθε δάνειο εγκριθέν από την Τράπεζα εκφράζονται σε λογιστικές μονάδες και καταλογίζονται την ημέρα της υπογραφής κάθε συμβάσεως δανείου, επί του ολικού ποσού της οικονομικής ενισχύσεως όπως αυτό καθορίζεται στο άρθρο 2 του χρηματοδοτικού πρωτοκόλλου.

Αν ανοιγείσα πίστωση ακυρωθεί προ της πραγματοποιήσεως του όλου ή μέρους των σχετικών καταβολών, το τμήμα που δεν κατεβλήθη θεωρείται ότι δεν έχει χορηγηθεί.

Οι καταβολές στους δανειζομένους πραγματοποιούνται στα νομίσματα που διαθέτει η Τράπεζα κατ’εφαρμογή του άρθρου 3. Τα καταβληθησόμενα ποσά καταλογίζονται στους λογαριασμούς πιστώσεως βάσει της ισοτιμίας που ισχύει την ημέρα της καταβολής μεταξύ της λογιστικής μονάδος και του νομίσματος που κατεβλήθη.

Τα δάνεια είναι εξοφλητέα στα καταβληθέντα νομίσματα μέχρι των ποσών που καταβλήθηκαν σε κάθε νόμισμα. Οι τόκοι καταβάλλονται στα νομίσματα στα οποία εξοφλείται το κεφάλαιο του δανείου.

Τα ποσά που εισπράττονται από την Τράπεζα σε κεφάλαιο και τόκους γιά κάθε δάνειο, κατανέμονται μεταξύ των κρατών μελών κατά την αναλογία του κεφαλαίου του δανείου αυτού που κατολογίζεται στο μερίδιό τους. Τα ποσά αυτά επανακαταβάλλονται κατά τους τρόπους που θα συμφωνηθούν μεταξύ της Τραπέζης και κάθε κράτους μέλους.

ρθρο 9

Οι γενικές αρχές που αφορούν την επιλογή των σχεδίων και των όρων των δανείων περιλαμβάνονται στην εντολή που έχει δοθεί στην Ευρωπαϊκή Τράπεζα Επενδύσεων.

Το Συμβούλιο των Διοικητών της Τραπέζης συντάσσει τις οδηγίες οι οποίες αφορούν την πολιτική που θα ακολουθήσει η Τράπεζα, ιδίως ως προς τους στόχους που έχουν ορισθεί από τη συμφωνία συνδέσεως.

ρθρο 10

Τα δάνεια χορηγούνται από την Τράπεζα κατά την ίδια διαδικασία που προβλέπεται από το καταστατικό της για τις συνήθεις πράξεις της, με την επιφύλαξη των ακολούθων διατάξεων:

Οι αιτήσεις δανείου που έχουν αποτελέσει το αντικείμενο ευνοϊκής γνώμης της τουρκικής Κυβερνήσεως, διαβιβάζονται από την Τράπεζα στα κράτη μέλη και στην Επιτροπή συνοδευόμενες από όλες τις χρήσιμες παρατηρήσεις.

Η αίτηση δανείου θεωρείται ότι δεν προκαλεί αντιρρήσεις αν η Τράπεζα δεν λάβει - εντός προθεσμίας τεσσάρων εβδομάδων από της αποστολής των εγγράφων - αίτηση από ένα κράτος μέλος, το οποίο να απαιτεί διαβούλευση μεταξύ των κρατών μελών.

Στην αντίθετη περίπτωση, μία επιτροπή αποτελούμενη από έναν αντιπρόσωπο από κάθε κράτος μέλος και στην οποία συμμετέχει ένας αντιπρόσωπος της Επιτροπής, εξετάζει το παραδεκτό της αιτήσεως.

Η επιτροπή καλεί εμπειρογνώμονες της Τράπεζας να παρευρεθούν στις συνεδριάσεις της.

Η επιτροπή αποφασίζει με ειδική πλειοψηφία 67 ψήφων σύμφωνα με την ακόλουθη κατανομή:

Βέλγιο // 8

Ομοσπονδιακή Δημοκρατία της Γερμανίας // 33

Γαλλία // 33

Ιταλία // 18

Λουξεμβούργο // 1

Κάτω Χώρες // 7

ρθρο 11

Η παρούσα συμφωνία θα εγκριθεί από κάθε κράτος μέλος σύμφωνα με τους συνταγματικούς του κανόνες. Η Κυβέρνηση κάθε Κράτους μέλους θα κοινοποιήσει στη Γραμματεία των Συμβουλίων των Ευρωπαϊκών Κοινοτήτων την περάτωση των απαιτουμένων διαδικασιών για την έναρξη ισχύος της παρούσης συμφωνίας. Η συμφωνία θα αρχίσει να ισχύει την ημερομηνία κατά την οποία πραγματοποιείται η κοινοποίηση από την Κυβέρνηση εκείνη που θα προβεί τελευταία σ’αυτή την κοινοποίηση.

ρθρο 12

Η παρούσα συμφωνία συντάσσεται σε ένα μόνο αντίτυπο στη γερμανική, γαλλική, ιταλική και ολλλανδική γλώσσα και τα τέσσερα κείμενα είναι εξίσου αυθεντικά θα κατατεθεί στα αρχεία της Γραμματείας των Συμβουλίων των Ευρωπαϊκών Κοινοτήτων, η οποία θα επιστρέψει ένα κεκυρωμένο αντίγραφο σε καθεμία από τις υπογράφουσες κυβερνήσεις.

Σε πίστωση των ανωτέρω οι κατωτέρω υπογράφοντες πληρεξούσιοι υπέγραψαν την παρούσα συμφωνία.

Έγινε στην γκυρα, την δωδεκάτη Σεπτεμβρίου χίλια εννεακόσια εξήντα τρία.

Pour Sa Majestι le Roi des Belges,

Voor Zijne Majesteit de Koning der Belgen,

Paul-Henri SPAAK

Fόr den Prδsidenten der Bundesrepublik Deutschland,

Gerhard SCHRΦDER

Pour le Prιsident de la Rιpublique franηaise,

Maurice COUVE de MURVILLE

Per il Presidente della Repubblica Italiana,

Emilio COLOMBO

Pour Son Altesse Royale la Grande- Duchesse de Luxembourg,

Eugθne SCHAUS

Voor Hare Majesteit de Koningin der Nederlanden,

Joseph M.A.H. LUNS.

Ανακοίνωση περί της ημερομηνίας ενάρξεως ισχύος της συμφωνίας περί του χρηματοδοτικού πρωτοκόλλου που προσαρτάται στη συμφωνία συνδέσεως μεταξύ της Ευρωπαϊκής Οικονομικής Κοινότητος και της Τουρκίας

(64/740/CEE)

Η κοινοποίηση στη Γραμματεία των Συμβουλίων των Ευρωπαϊκών Κοινοτήτων που προβλέπεται στο άρθρο 11 της συμφωνίας περί του χρημοτοδοτικού πρωτοκόλλου που προσαρτάται στη συμφωνία συνδέσεως μεταξύ της Ευρωπαϊκής Οικονομικής Κοινότητος και της Τουρκίας, επραγματοποιήθη την 17η Νοεμβρίου 1964 από την Κυβέρνηση που τελευταία έχει προβεί σ’αυτή την τυπική διαδικασία. Εκ του γεγονότος αυτού η συμφωνία άρχισε να ισχύει κατά την ημερομηνία αυτή σύμφωνα με το άρθρο 11.